FCS&CA Minister-in NEC Planning Adviser leh FCI General Manager a kawm,"1078/2024-2025 Aizawl the 5th July, 2024: V awiin khan Food Civil Supply & Consumer Affairs Minister Pu B Lalchhanzova chuan Pu Sandeep Deora,  FCI General Manager, FCI, Shillong leh a team te Mizoram House, Shillong-ah a kawm a, Mizoram Chief Minister Pu Lalduhoma’n Prime Minister hnena D.O. letter a thawn bawhzuiin Mizorama Food Security hnuaia Quota tih pun a ṭul thu te an sawi dun a, mihring nuai 1.3 (chhungkaw 28,000)  vel tal Food Security hnuaia thun belh theih a beisei thu leh October  2024 hma ngeia tifel tura a ngen thu Minister chuan a sawi. Vawiin vek khan Land Revenue & Settlement Minister a nih angin Pu B. Lalchhanzova chuan NEC Planning Adviser Pu Som Kamei a kawm bawk a. Land  Revenue  & Settlement Department mamawh hrang hrangte sawipuiin Land Record Modernisation scheme, Land Record leh thil dangte NEC-a puihna dil theih dan te an sawi dun. Space Research Application Centre Shilong nena thawhho theih dan tur te pawh an sawi dun bawk. Attachment Loading attachment...",Dated: 5 th Jul 24 3:24 PM,https://dipr.mizoram.gov.in/post/fcsca-minister-in-nec-planning-adviser-leh-fci-general-manager-a-kawm